b'\n_START_ARTICLE_\nManolo Kabezabolo\n_START_SECTION_\nBiografia\n_START_PARAGRAPH_\nVa debutar a Carenes (Saragossa) en un bar propietat d\'uns amics. Durant els primers anys com a artista ni tan sols posse\xc3\xafa la seua pr\xc3\xb2pia guitarra, despr\xc3\xa9s de fer concerts a diferents bars de Saragossa i guanyar un quants diners en va comprar una. De pare militar, les seues lletres es caracteritzen per estar repletes d\'ironia i demostrar el seu mal car\xc3\xa0cter._NEWLINE_Fins despr\xc3\xa9s de traure el primer \xc3\xa0lbum tocava nom\xc3\xa9s acompanyat de la seua guitarra, encara que no destacava per l\'habilitat com a instrumentista. Per aix\xc3\xb2 moltes de les seves can\xc3\xa7ons no tenen un ritme clar i, a vegades, el temps \xc3\xa9s m\xc3\xa9s r\xc3\xa0pid i altres vegades menys. \xc3\x89s particular d\'ell que entre can\xc3\xa7\xc3\xb3 i can\xc3\xa7\xc3\xb3 amb prou feines es mogui del micro, i durant l\'actuaci\xc3\xb3 nom\xc3\xa9s es limita a cantar i tocar._NEWLINE_Durant la d\xc3\xa8cada dels 90 va traure a la venda diversos CDs i va realitzar concerts per moltes prov\xc3\xadncies espanyoles. En concret, destaca l\'actuaci\xc3\xb3 al juliol de 1996 en el Doctor Music Festival. Aquell mateix any va decidir deixar de tocar en solitari i va fundar la banda "Manolo Kabezabolo y los que se van del bolo"._NEWLINE_Fins a l\'any 2000 Manolo va estar en un centre psiqui\xc3\xa0tric com a conseq\xc3\xbc\xc3\xa8ncia d\'un fort atac esquizofr\xc3\xa8nic que va patir a mitjan desembre de l\'any 1993. Des d\'aqueix dia nom\xc3\xa9s se li permetia eixir els caps de setmana, els quals aprofitava per a muntar algun concert i desfogar-se._NEWLINE_En 2005 fa una gira per Rep\xc3\xbablica Dominicana. Es tracta de la primera representaci\xc3\xb3 d\'una banda espanyola de punk a Santo Domingo. En la seua presentaci\xc3\xb3 van participar integrants de La Reforma i L\'Armada Roja, amb els quals va compartir escenari._NEWLINE_Malsonant. Llord. Solament a l\'escenari turmenta les orelles dels \xc3\xbaltims punkis sense m\xc3\xa9s defensa que la seva guitarra. Ironia viva i molta mala llet per a un noi de mirada que va i ve entre lloances al "kalimotxo". Per\xc3\xb2 Manolo va seguir tocant la guitarra, sense encertar ni un acord, i cantant hist\xc3\xb2ries de gallines que avorten i d\'aquestes coses escabroses que fan que els seus seguidors "es parteixin el cul". _NEWLINE_Toca des dels 16 anys i la primera vegada que va pujar a un escenari va ser a Vera de Moncayo. Manolo M\xc3\xa9ndez Lozano va ser batejat per la seva quadrilla per fer-lo enfadar i va pujar a l\'escenari tot sol perqu\xc3\xa8 ning\xc3\xba volia formar un grup amb ell. Segons ell mateix, "la majoria de les lletres han sortit d\'una borratxera descomunal". Les apuntava, encara que no totes perqu\xc3\xa8 algunes les aprenia de mem\xc3\xb2ria. "De vegades m\'equivoco... (ejem!) ...perqu\xc3\xa8 no tinc cap can\xc3\xa7\xc3\xb3 escrita (ah, b\xc3\xa9! No hi fa res...)". De Manolo \xc3\xa9s l\'himne post-punky "Cuando los punkies nos vamos de marcha, no te enamores, tonta del haba".'